CELEX: 32017R0748
Language: sl
Date: 2016-12-14 00:00:00
Title: Delegirana uredba Komisije (EU) 2017/748 z dne 14. decembra 2016 o spremembi Priloge I k Uredbi (EU) št. 510/2011 Evropskega parlamenta in Sveta, da se upoštevajo spremembe mase novih lahkih gospodarskih vozil, registriranih v letih 2013, 2014 in 2015 (Besedilo velja za EGP. )

29.4.2017   
            
            
               SL
            
            
               Uradni list Evropske unije
            
            
               L 113/9
            
         DELEGIRANA UREDBA KOMISIJE (EU) 2017/748
   z dne 14. decembra 2016
   o spremembi Priloge I k Uredbi (EU) št. 510/2011 Evropskega parlamenta in Sveta, da se upoštevajo spremembe mase novih lahkih gospodarskih vozil, registriranih v letih 2013, 2014 in 2015
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 510/2011 Evropskega parlamenta in Sveta z dne 11. maja 2011 o določitvi standardov emisijskih vrednosti za nova lahka gospodarska vozila kot del celostnega pristopa Unije za zmanjšanje emisij CO2 iz lahkih tovornih vozil (1) in zlasti člena 13(5) Uredbe,
   ob upoštevanju naslednjega:
   
               (1)
            
            
               Povprečno masno vrednost, ki se uporabi za izračun specifičnih emisij CO2 za vsako novo lahko gospodarsko vozilo, je treba prilagoditi vsaka tri leta, da se upoštevajo morebitne spremembe povprečne mase novih vozil, registriranih v Uniji.
            
         
               (2)
            
            
               Iz spremljanja mase novih lahkih gospodarskih vozil v stanju, pripravljenem za vožnjo, registriranih v koledarskih letih 2013, 2014 in 2015, je razvidno, da se je povprečna masa povečala in da bi bilo zato treba vrednost M0 iz točke 1(b) Priloge I k Uredbi (EU) št. 510/2011 prilagoditi.
            
         
               (3)
            
            
               Novo vrednost bi bilo treba določiti ob upoštevanju samo tistih vrednosti, ki so jih zadevni proizvajalci vozil lahko preverili, očitno napačne vrednosti, tj. vrednosti, manjše od 500 kg, ter vrednosti, ki se nanašajo na vozila zunaj področja uporabe Uredbe (EU) št. 510/2011, vključno z vozili z referenčno maso, večjo od 2 840 kg, pa bi bilo treba izločiti iz izračuna. Nova vrednost poleg tega temelji na tehtanem povprečju, ob upoštevanju števila novih registracij v vsakem referenčnem letu.
            
         
               (4)
            
            
               Glede na navedeno bi bilo treba vrednost M0, ki jo je treba uporabljati od leta 2018, povečati za 60,4 kg, in sicer s 1 706,0 na 1 766,4 –
            
         SPREJELA NASLEDNJO UREDBO:
   Člen 1
   Točka 1(b) Priloge I k Uredbi (EU) št. 510/2011 se nadomesti z naslednjim:
   
      „Od leta 2018:
      Specifične emisije CO2 = 175 + a × (M – M0)
      pri čemer:
      
                  M
               
               
                  =
               
               
                  masa vozila v kilogramih (kg)
               
            
                  M0
                  
               
               
                  =
               
               
                  1 766,4
               
            
                  a
               
               
                  =
               
               
                  0,093;“.
               
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. decembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 145, 31.5.2011, str. 1.